PELASTUKSEN SOFAR
5. Moos. 31.
Jumala herättää juutalaisten kiivauden pakanakansoilla.
Sen aika on nyt. Jatketaan tästä aiheesta.
Jesaja antaa Messiaasta enemmän tietoa kuin muut profeetat.
Tässä on eräs voimallinen jae.
Se kertoo Jumalan ja Israelin suhteen käännekohdasta.
Ilosanoma siirtyy pakanakansojen käsiin, -
jotta ne voisivat aikanaan tuoda sen takaisin Israelille.
Israel torjuu Jumalan yhä itsepäisesti.
Jumala julistaa tässä jakeessa jotain tärkeää.
Jes. 28:16: -
"...sentähden..." Minkä tähden?
Sen tähden, että olette itsepäinen ja kapinallinen kansa.
Katsokaa, mitä aion siksi tehdä.
"...sentähden, näin sanoo Herra, Herra: -
Katso, minä lasken Siioniin peruskiven, koetellun kiven, -
kalliin kulmakiven, lujasti perustetun; -
joka uskoo, se ei pakene."
Hepreaksi kivi on "even".
Even-sanan ensimmäiset kirjaimet ovat alef ja bet, -
jolla kirjoitetaan "av" eli "isä".
Even-sanan lopussa lukee "ben" eli "poika".
Muilla kielillä se ei toimi. Mikä on "kivi" kiinaksi?
Entä norjaksi? Stein, melkein kuin saksaksi.
Se ei kerro mitään, -
mutta hepreaksi "even" koostuu sanoista -
"av", "isä" ja "ben", "poika".
Herra siis laskee Siioniin Isän ja Pojan, -
ja joka uskoo Isään ja Poikaan, ei koskaan horju eikä häpeä.
Heprealaiskirjeessä kerrotaan kauniisti -
Siinain vuoren ja Siionin vuoren erilaisuudesta.
Herra teki kanssamme Siinain liiton, -
mutta nyt Hän antaa paremman, Siionin liiton.
"Katso, minä lasken Siioniin peruskiven..."
Siion, Tsijon. Minkä mahtavan nimen Jumala onkaan antanut -
asuinpaikkansa nimeksi! Paneudumme siihen myöhemmin.
"...koetinkiven..." Jokaisen vastausta tuohon kiveen koetellaan.
Daavid sanoi, että ihmiset hylkäsivät sen kiven, -
mutta Jumala teki siitä kulmakiven, pelastuksen kallion.
Se on ihmeellistä.
"Katso, minä lasken Siioniin peruskiven, koetellun kiven..."
Jokaisen suhdetta siihen kiveen, pelastuksen Kallioon, koetellaan.
Jeshuan nimi on ylitse kaikkien muiden.
Älkää kuitenkaan käyttäkö Jeshuan nimeä taikasanana.
Ei teitä koetella siitä, kuinka kovaa huudatte.
Teitä koetellaan siitä, miten vastaatte Hänen luonteeseensa, -
ja vaellatteko niin kuin Hän käskee vaeltaa.
Saatte toki huutaa: "Uskon!" Riivaajatkin uskovat ja vapisevat.
Koettelu tapahtuu Herran palatessa.
Hän katsoo, miten suhtaudumme Hänen luonteeseensa, -
ei vain Hänen nimeensä, -
ja miten vaellamme sitä tietä, jota Hän käski vaeltaa.
Testi ei ole se, miten paljon sanoo uskovansa, -
vaan se, onko usko etusijalla elämässä.
Olen iloinen siitä, että te vastaatte totuuteen.
Kun huomaan, että Jeshua merkitsee teille toimeksiantoa, -
eikä vain nimeä, sydämeni sulaa.
En pystyisi juoksemaan tällä tavalla ilman teitä.
Kyse on yhdestä uudesta ihmisestä, juutalaisesta ja pakanasta.
Yhdistyessämme voimme toteuttaa Jumalan suunnitelman.
Herätämme Israelin kateuden.
"Katso, minä lasken Siioniin perus- kiven, huolella valitun kivipaaden, -
kallisarvoisen kulmakiven, sitomaan vankkaa perustaa."
Jumala siis laskee uuden perustuksen.
Älkää nyt loukkaantuko tästä mitä sanon.
Tämä tekee kipeää sielussani ja hengessäni.
Monet kristityt ovat jumissa. Heillä on aina verukkeita: -
"Et tiedä, millaisesta perheestä olen!"
"Isäni oli juoppo, äitini prostituoitu, ja naapurit olivat narkomaaneja."
"Et tunne lähtökohtiani!"
Jumala sanoo laskevansa uuden perustuksen.
Kun se on asettunut sydämeen, ja sen päälle aletaan rakentaa, -
vain taivas on rajana.
Jotkut vetoavat menneisyyteensä, -
mutta minäkin olen huonoista oloista.
Tulen köyhästä perheestä alueelta, jossa oli paljon rikollisuutta.
Mutta kun synnyin Jumalan Hengestä, -
ja kun tajusin Jumalan laskeneen minuun uuden perustuksen, -
mennyt jäi taakse, ja uusi elämä alkoi.
Se rakennettiin kalliolle, ei hiekalle.
Elämä rakentui uudelle perustukselle.
Sain viimeinkin upean identiteetin.
Minun ei tarvitse todistaa olevani jotain.
Minun ei tarvitse kilpailla. Tiedän kuka olen.
Olen Jumalan lapsi.
En anna kenenkään leimata minua.
Kukaan ei määrittele, mikä olen, sillä sisälläni on uusi perusta.
Sille perustalle elämäni on rakentunut 25-vuotiaasta lähtien -
kaikista virheistäni ja puutteistani huolimatta.
Jos ihminen vajoaa syvälle, -
Jumalan käsi kurottuu vieläkin syvemmälle, kunhan ihminen katuu.
Kiitos Jumalalle katumuksen lahjasta.
"Joka uskoo, ei horju." Kiitos Jumalalle siitä!
Elämäni paras kokemus. Upea viesti kotiin vietäväksi.
Suosittelen tätä.
Kerron tästä kotiin palattuani.
Ihmisten täytyy tietää, -
miten tärkeää tämä työ on.
Raamattu kertoo, että meidät on vain oksastettu.
Israel on valittu kansa.
Me olemme saaneet siunauksen, kun meidät on oksastettu siihen.
Kotimaassani ihmiset eivät ymmärrä, -
miten suuri siunaus se on.
Heidän silmänsä täytyy avata.
Pyydämme Jumalalta apua siihen.
Suosittelen tätä kokemusta.
Jakov ja hänen tiiminsä tekevät hyvää ja ahkeraa työtä.
Se on siunattua työtä.
Jatketaan.
Ymmärtäkää Jumalan ajatuksia.
Näytän Raamatusta, mitä Jumala aikoo tehdä.
Evankeliumeissa kerrotaan, -
että Jeshua ja opetuslapset viettivät pääsiäistä.
He lauloivat hallel-lauluja. Mitä ne ovat?
Ne ovat psalmit 113-118.
Hallel-laulujen huipentuma alkaa jakeesta Ps. 118:21.
Luen sen teille.
Se on pääsiäisen huipentuma.
Jeshua lukee sen viettäessään pääsiäistä.
Jokaisessa juutalaiskodissa luetaan se pääsiäisenä.
"Minä kiitän sinua siitä, että vastasit minulle ja tulit minulle pelastajaksi.
Se kivi, jonka rakentajat hylkäsivät, on tullut kulmakiveksi.
Herralta tämä on tullut; se on ihmeellistä meidän silmissämme.
Tämä on se päivä, jonka Herra on tehnyt; -
riemuitkaamme ja iloitkaamme siitä.
Oi Herra, auta, oi Herra, anna menestys!
Siunattu olkoon hän, joka tulee Herran nimeen; -
me siunaamme teitä Herran huoneesta.
Herra on Jumala, ja hän antoi valon meille loistaa."
Herra oli juuri perustanut uuden liiton murtamalla leipää ja juomalla viiniä.
He lukivat hallel-lauluja, ja pian he lähtisivät Getsemaneen.
Pohtikaa itseksenne tätä kohtaa. Tässä on syvällinen totuus.
Jesaja puhui Siionin loukkauskivestä.
Jaakob lepuutti päätään sillä kivellä Beetelissä.
Hän näki unen ja voiteli sen kiven öljyllä.
Hepreaksi kivi, "even", sisältää sanat "isä" ja "poika".
Sen Siionin loukkauskiven, josta Jesaja puhuu, -
Israel hylkäsi.
Se, että Israel hylkäsi oman Messiaansa, -
ei tee tyhjäksi evankeliumin totuutta.
Se vahvistaa sen. Profeetat kertoivat, että niin kävisi.
Israel hylkäsi Hänet pakanoiden tähden.
Se, että Israel ei ottanut Häntä vastaan, ei tee tyhjäksi evankeliumia.
Profeetat sanoivat, että Israel torjuisi Hänet.
Siitä kivestä, jonka Israel hylkäsi, Kaikkivaltias tekee kulmakiven, -
pelastuksen kallion.
"Herralta tämä on tullut; se on ihmeellistä meidän silmissämme."
Ei se ole tragedia. Jos kristityt ymmärtäisivät sen, -
he eivät syyttäisi meitä Jumalansa ristiinnaulitsemisesta.
He eivät vainoaisi meitä. Ei olisi inkvisitiota eikä ristiretkiä.
Ei olisi kaasukammioita, -
jos he ymmärtäisivät, että Herra on tehnyt sen.
On Jumalan viisautta ja suuruutta, -
että Hän antoi kansansa kulkea oman Via Dolorosansa -
pakanoiden tähden.
Jos kristityt ymmärtäisivät, että se on Herran teko, -
he eivät vihaisi juutalaisia.
Kiitos Herralle, että Pyhä Henki antaa nyt rakkautta kristittyjen sydämiin.
He saavat ilmestyksen totuudesta ja alkavat ymmärtää Israelia.
Me juutalaiset olemme olleet tietämättömiä Jeshuasta, -
ja kristityt ovat olleet tietämättömiä Israelista 2000 vuotta.
Nyt kristityt alkavat herätä totuuteen Israelista, -
ja niin Israelkin alkaa herätä totuuteen Jeshuasta juutalaisessa kontekstissa.
Mitä työtä Jumala tekeekään näinä aikoina!
Hän tuo kristityt ja juutalaiset yhteen.
Tämä yhden uuden ihmisen mysteeri on ihmeellinen.
Ps. 118: "Se kivi, jonka rakentajat hylkäsivät, on tullut kulmakiveksi.
Herralta tämä on tullut; se on ihmeellistä meidän silmissämme.
Tämä on se päivä, jonka Herra on tehnyt; -
riemuitkaamme ja iloitkaamme siitä."
Onko se laulu tuttu? Lauletaan se!
Tämä on se päivä, jonka Herra on tehnyt;
riemuitkaamme ja iloitkaamme siitä.
Tämä on se päivä, jonka Herra on tehnyt.
Tätä laulua lauletaan maailman kirkoissa eri kielillä.
Mitä me ajattelemme laulaessamme sitä?
Ei tässä jakeessa puhuta siitä päivästä, kun sitä laulua lauletaan.
Siinä puhutaan päivästä, jolloin Herra järjesti niin, -
että Israel kompastui Siionin loukkauskiveen.
Se on päivä, jona Israel torjui pelastuksen kallion.
Israel torjui kiven, "Isän ja Pojan".
Se on päivä, jonka Herra on tehnyt.
Uskonnollinen järjestelmä teki kaikkensa, -
ettei ristiinnaulitseminen tapahtuisi pääsiäisenä.
Kun uskonnolliset tajuisivat, että se tapahtuisi 14. Nisan-kuuta, -
he pelästyivät ja yrittivät estää sen.
Uskonnolliset johtajat tekivät kaiken mahdollisen, -
ettei ristiinaulitseminen tapahtuisi 14. Nisan-kuuta, -
joka on todellinen pääsiäispäivä.
Jumala teki sen kuitenkin juuri sinä päivänä.
Se on päivä, jonka Herra on tehnyt.
Sen päivän ansioista voimme iloita joka päivä.
Tämä on se päivä, jonka Herra on tehnyt.
Ei se ole se päivä, jona lauletaan, -
vaan se, jona Israel vei Jeesuksen ristille.
Sen ansiosta saamme iloita joka päivä.
Pitäkää se laulu aina sydämessä!
Älkää lopettako tanssimista pelastuksen päivän kunniaksi!
Olemme päässeet melkein loppuun.
Tässä on jae, jota Jeshua siteeraa Matt. 23:ssa.
Siinä Herra itkee: "Jerusalem, Jerusalem..."
"...kuinka usein minä olenkaan tahtonut koota sinun lapsesi, -
niin kuin kana kokoaa poikansa siipiensä alle!
Mutta te ette ole tahtoneet. Katso, 'teidän huoneenne on jäävä hyljätyksi'.
Sillä minä sanon teille: tästedes te ette näe minua, -
ennenkuin sanotte: 'Siunattu olkoon hän, joka tulee Herran nimeen'."
Jeshua otti tämän Psalmista 118, pääsiäisen hallel-lauluista, -
koska Hän on pääsiäiskaritsa.
Ps. 118:26: "Siunattu olkoon hän, joka tulee Herran nimeen..."
Matt. 23: "...te ette näe minua, ennenkuin sanotte..."
Hän ei sano: "ellette sano". Tämä ei ole ehto, vaan toteamus: "ennenkuin".
Jumala antaa tässä tietoa ajoituksesta.
Se ei ole ehto, vaan lupaus.
Jeshua ei yllättynyt joutuessaan ristille. Sitä varten Hän syntyi.
Hän tuli torjuttavaksi, menemään ristille ja tuomaan pelastuksen.
Hänen oli tarkoitus tulla hylätyksi.
Jumala lähetti Hänet ristille tuomaan lunastuksen ja sovinnon -
juutalaisille ensin, ja sitten myös pakanoille.
Matt. 23:ssa Hän lupasi, että he näkisivät Hänet, -
vaikka he hylkäsivät Hänet silloin.
Hän lupasi varmistaa oman aikataulunsa mukaan, -
että Israel kutsuisi Häntä.
Se aika on tullut. Tämä on ihmeellinen totuus.
Elämme aikaa, jona tämä toteutuu.
Jumala on tuonut meidät takaisin maahamme kuivina luina.
Hän antaa kristityille rakkautta kansaansa kohtaan.
Jumala ahdistaa Israelin nurkkaan, kuten Vanhan testamentin aikaan.
Mitä Hän tekee aina kun haluaa kansansa huomion?
Hän herättää viholliset, Mooabin, Ammonin ja Edomin.
Israel huutaa apua, ja Jumala lähettää Gideonin, Deboran ja Simsonin.
Nykyään viholliset ovat Iran, Hizbollah, Hamas ja Syyria.
Mikään ei ole muuttunut.
Muslimimaailma nousee tuhotakseen juutalaiset maan päältä.
Jumalalla ei ole enää Gideonia tai Deboraa.
Hänellä on vain teidät, joille Hän on antanut rakkauden.
Se rakkaus täytyy muuttaa teoiksi.
Kehottakaa Israelia kääntymään Jumalansa puoleen.
Käsittelen loppuun tämän aiheen Israelin kateuden herättämisestä.
Seuraavaksi tuttu kohta, Room. 11:11-15.
Tämä on Jumalan toimeksianto Trumpet of Salvationille.
"...eivät kaiketi he ole sitä varten kompastuneet, että lankeaisivat?
Pois se! Vaan heidän lankeemuksensa kautta -
tuli pelastus pakanoille, että he itse syttyisivät kiivauteen.
Mutta jos heidän lankeemuksensa on maailmalle rikkaudeksi..."
"...kuinka paljoa enemmän heidän täyteytensä!"
"...Koska olen pakanain apostoli, pidän minä virkaani kunniassa, -
sytyttääkseni, jos mahdollista, kiivauteen niitä, -
jotka ovat minun heimolaisiani, ja pelastaakseni edes muutamia heistä.
Sillä jos heidän hylkäämisensä on maailmalle sovitukseksi, -
mitä heidän armoihin-ottamisensa on muuta kuin elämä kuolleista?"
Paavali ei vetänyt tätä hihastaan. Hän tunsi Vanhan liiton hyvin.
Hän oli tietoinen Jumalan suurista aivoituksista.
Hän kokoaa kaiken yhteen ja tuo meidät suuren lupauksen äärelle.
Jumala lupasi jo 5. Moos. 32:21:ssä herättävänsä Israelin kiivauden.
Paavali vetää kaiken yhteen kauniisti.
Se kaikki perustuu Vanhaan liittoon, lakiin, psalmeihin ja profeettoihin.
Israel kompastui, ei langetakseen, vaan pakanoiden tähden.
Kompastuminen tapahtui vain määräajaksi.
Se on kestänyt 2000 vuotta.
Roomalaiskirjeestä ymmärrämme kuitenkin, -
että Israel pantiin syrjään määräajaksi, -
ja täydellisellä aikataulullaan Jumala palauttaa Israelin näyttämölle.
Meillä on kunnia nähdä tämän toteutuvan omana elinaikanamme.
Jumala nivoo kaiken yhteen.
Nyt hän herättää Israelin kateuden kansojen pyhillä.
Mitä aikaa elämmekään! Miten upea totuus!
Miten suuri kunnia vastata tähän totuuteen!
Se tekee meidät nöyräksi.
Jumala sanoo herättävänsä Israelin kateuden, ja juuri sitä me teemme.
Kunnioitan teitä! Jumala teitä siunatkoon!
Rukoillaan lopuksi: Isä, kiitos tästä suuresta totuudesta.
Armossasi annat meidän nähdä -
ja vastata siihen, mitä näemme, kuulemme ja ymmärrämme.
Haluamme vastata kutsuusi ja suunnitelmiisi.
Tulvikoon Israeliin kansojen pyhiä.
Saakoon jokainen juutalainen tavata kansojen pyhän, -
Jeffin muodossa.
Jeff kertoi minulle totuuden Vanhasta ja Uudesta testamentista.
Nouskoon Israelin maassa Jeff-armeija, -
joka kertoo koko kansalle juutalaisesta Jeesuksesta.
Hän ei tullut perustamaan uutta uskontoa. Aamen.
Jumala siunatkoon teitä!
Olemme olleet täällä Israelissa -
yli 30 vuotta -
kaduilla -
tuomassa ilosanomaa Jeesuksesta -
hinnasta välittämättä.
Lähetyssaarnaajia! Häipykää!
Ettekö häpeä!
Jos tulette takaisin, niin lyömme niin että veri virtaa!
Rukouksenne ja tukenne -
auttavat meitä viemään pelastuksen sanomaa -
Hänen rakkaalle kansalleen.
Te teette tämän mahdolliseksi.
Tulkaa mukaan Trumpet of Salvationin perheeseen!
Suomennos: Hannele Tainio